Rokiškio rajono savivaldybės tarybai

**SPRENDIMO PROJEKTO ,, DĖL ROKIŠKIO RAJONO SAVIVALDYBĖS PANDĖLIO SENIŪNIJOS STANIKŪNŲ KAIMO BIRŽŲ GATVĖS PRATĘSIMO”**

**AIŠKINAMASIS RAŠTAS**

**Tarybos sprendimo projekto tikslas** – pratęsti Rokiškio rajono savivaldybės Pandėlio seniūnijos Stanikūnų kaimo Biržų gatvę atkarpa, sutampančia su Pandėlio miesto Biržų gatve iki sankryžos su keliu Nr. 3617 Pandėlys–Aukštadvaris-Kvetkai.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 27 punktas, 16 straipsnio 2 dalies 34 punktas; Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis; Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ su pakeitimais.

**Sprendimo projekto esmė.** Pandėlio seniūnijoje Stanikūnų kaime formuojami ne žemės ūkio paskirties žemės sklypai, į kuriuos įvažiavimas bus per Pandėlio miesto Biržų gatvę, todėl reikia pratęsti Rokiškio rajono savivaldybės Pandėlio seniūnijos Stanikūnų kaimo Biržų gatvę atkarpa, sutampančia su Pandėlio miesto Biržų gatve iki sankryžos su keliu Nr. 3617 Pandėlys–Aukštadvaris–Kvetkai.

Priėmus šį sprendimą formuojamiems žemės sklypams bus galima suteikti adresus.

**Galimos pasekmės, priėmus siūlomą tarybos sprendimo projektą:**

**teigiamos** – pratęsta Rokiškio rajono Pandėlio seniūnijos Stanikūnų kaimo Biržų gatvė;

**neigiamos** –nėra.

**Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Pandėlio seniūnijos seniūnas Algirdas Kulys